ai4bharat/Pralekha huggingface dataset:
शिक्षण मंत्रालय
शिक्षण मंत्रालयाच्या उच्च शिक्षण विभागाद्वारे प्रलंबित बाबींचा निपटारा करण्यासाठी विशेष मोहीम
प्रलंबितता कमी करणे, संस्थांमध्ये स्वच्छता करणे ,अंतर्गत देखरेख यंत्रणा बळकट करणे, कर्मचाऱ्यांना दप्तरनोंद व्यवस्थापनामध्ये प्रशिक्षण देणे आणि प्रत्यक्ष नोंदी डिजीटल करणे हा या विशेष मोहिमेचा उद्देश
प्रलंबित बाबींच्या निपटारा करण्यासाठी विशेष मोहिमेचा एक भाग म्हणून,  शिक्षण मंत्रालयाच्य उच्च शिक्षण विभागाने डिसेंबर 2022 ते ऑगस्ट 2023 या कालावधीत देशभर विशेष मोहीम राबवत खालील विविध प्रलंबित बाबींचा निपटारा केला.
. सार्वजनिक तक्रारी प्राप्त आणि निपटारा : 95.71% सार्वजनिक तक्रारींचे  निराकरण करण्यात आले आहे
. खासदारांकडून संदर्भित : खासदारांकडून प्राप्त झालेल्या संदर्भित तक्रारी 75.10% निर्देश  निकाली काढण्यात आल्या आहेत.
. संसदीय आश्वासन: 59.50% संसदीय आश्वासने निकाली काढण्यात आली आहेत .
. सार्वजनिक तक्रारी अपील: 90.50% सार्वजनिक तक्रारींचे अपील  निकाली काढण्यात आले आहेत.
. निपटारा करण्यात आलेल्या एकूण फाईल्स : निपटारा करण्यासाठी निश्चित करण्यात आलेल्या  फाईल्सपैकी 79.87% फाइल्सचा निपटारा
. देशातील 89 उच्च शैक्षणिक संस्थांमध्ये स्वच्छता मोहीम राबवण्यात आली.
आरोग्य आणि कुटुंब कल्याण मंत्रालय
देशव्यापी लसीकरण मोहिमेचा टप्पा 3 सुरू झाल्यामुळे भारताचे एकूण लसीकरण 15.89 कोटीहून अधिक
लसीकरण मोहिमेच्या तिसऱ्या टप्प्यात 18 ते 44 वयोगटातील 4 लाखाहून अधिक लाभार्थीचे लसीकरण
रुग्ण बरे होण्याचे प्रमाण सातत्याने वाढत असून गेल्या 24 तासांत 3.20 लाखांहून अधिक रुग्ण बरे झाले
कोविड -19 लसीकरणाचे तिसऱ्या टप्प्यातील व्यापक आणि गतिशील धोरणाची अंमलबजावणी 1 मे 2021 पासून सुरु झाली आहे. देशभरात देण्यात आलेल्या कोविड 19 प्रतिबंधक लसीकरणाच्या मात्रांची एकूण संख्या 15.89 कोटींच्या पुढे गेली आहे.
12 राज्ये / केंद्रशासित प्रदेशात 18-44 वर्षे वयोगटातील 4,06,339 लाभार्थ्यांना कोविड प्रतिबंधक लसींची पहिली मात्रा देण्यात आली . छत्तीसगड , दिल्ली , गुजरात , हरियाणा , जम्मू-काश्मीर , कर्नाटक , महाराष्ट्र , ओडिशा , पंजाब  , राजस्थान , तामिळनाडू  आणि उत्तर प्रदेश .
आज सकाळी 7 वाजेपर्यंत मिळालेल्या अहवालानुसार एकूण 23,35,822 सत्रांद्वारे 15,89,32,921 लसीच्या मात्रा देण्यात आल्या आहेत.
यामध्ये 94,48,289 आरोग्य कर्मचारी ,62,97,900 आरोग्य कर्मचारी , 1,35,05,877 आघाडीवरील कर्मचारी , 72,66,380 आघाडीवरील कर्मचारी, 18-44 वयोगटातील 4,06,339  45 ते 60 वयोगटातल्या 5,30,50,669 , आणि 41,42,786 लाभार्थी , 60 वर्षावरील 5,28,16,238 लाभार्थी , 1,19,98,443 , यांचा समावेश आहे.
देशात आतापर्यंत देण्यात आलेल्या एकूण मात्रांपैकी 66.94 टक्के मात्रा दहा राज्यात देण्यात आल्या आहेत.
लसीकरण अभियानाच्या 108 व्या दिवशी  17,08,390 लसीकरण मात्रा देण्यात आल्या.
8,38,343 लाभार्थींना 12,739 सत्रात पहिली मात्रा आणि 8,70,047 लाभार्थींना लसीची दुसरी मात्रा देण्यात आली.
देशात बरे झालेल्या रुग्णांची एकूण संख्या 1,66,13,292 इतकी आहे.
रुग्ण बरे होण्याचा राष्ट्रीय दर 81.91 टक्के आहे.गेल्या 24 तासात 3,20,289 रुग्ण बरे झाले आहेत.
बरे झालेल्या नवीन रुग्णांपैकी 73.14% रुग्ण दहा राज्यांमधील आहेत.
देशात घेण्यात आलेल्या एकूण चाचण्या खालीलप्रमाणे आहेत आणि दैनंदिन सकारात्मकतेचा दर आता 21.47% आहे
गेल्या 24 तासात 3,57,229 नव्या रुग्णांची नोंद झाली.
नव्या रुग्णांपैकी 71.71% रुग्ण, महाराष्ट्र, कर्नाटक, केरळ, उत्तर प्रदेश, दिल्ली, तामिळनाडू , प . बंगाल, आंध्र प्रदेश,राजस्थान , छत्तीसगड, या दहा राज्यांमध्ये आहेत.
महाराष्ट्रात सर्वात जास्त म्हणजे 48,621 नव्या दैनंदिन रुग्णांची नोंद झाली.त्याखालोखाल कर्नाटकात 44,438 तर उत्तर प्रदेशमध्ये 29,052 नव्या रुग्णांची नोंद झाली
भारतात आज उपचाराधीन रुग्णांची एकूण संख्या 34,47,133 आहे. ही देशातल्या एकूण पॉझीटीव्ह रुग्णांच्या 17 % आहे.
देशातल्या एकूण उपचाराधीन रुग्णसंख्येपैकी 81.41 रुग्ण महाराष्ट्र, कर्नाटक, उत्तर प्रदेश, केरळ, राजस्थान, गुजरात , आंध्र प्रदेश, छत्तीसगड, तामिळनाडू, प. बंगाल, बिहार आणि हरियाणा या बारा राज्यांमध्ये आहेत.
त्या प्रत्येकामध्ये 1 लाखाहून अधिक सक्रिय रुग्ण देखील आहेत.
राष्ट्रीय मृत्यू दरात घट होत असून हा दर सध्या 1.10% टक्के आहे.
गेल्या 24 तासात 3,449 रुग्णांचा मृत्यू झाला
यापैकी 73.15 टक्के मृत्यू दहा राज्यातले आहेत. महाराष्ट्रात सर्वाधिक 567 जणांचा मृत्यू झाला, दिल्लीमध्ये 448 आणि उत्तर प्रदेशात 285 जणांचा मृत्यू झाला.
दोन राज्ये / केंद्र शासित प्रदेशात गेल्या 24 तासात कोविड -19 मुळे एकही मृत्यू झालेला नाही. यामध्ये दमण आणि दीव आणि दादरा नगर हवेली, आणि अरुणाचल प्रदेश यांचा समावेश आहे.
पंतप्रधान कार्यालय
शहीद भगतसिंग यांच्या जयंतीनिमित्त पंतप्रधानांनी केले त्यांचे स्मरण
नवी दिल्ली, 28 सप्टेंबर 2023
शहीद भगतसिंग यांच्या जयंतीनिमित्त पंतप्रधान नरेंद्र मोदी यांनी त्यांना आदरांजली वाहिली आहे. पंतप्रधान मोदी यांनी शहीद भगतसिंग यांच्या कार्यकर्तृत्वाला उजाळा देणारी चित्रफीतही सामायिक केली आहे.Jaydevi PS/S.Chavan/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
सुक्ष्म, लघु आणि मध्यम उदयोग मंत्रालय
एमएसएमईना पुरविलेले आर्थिक पाठबळ
कोविड-19 महामारीमुळे सोसाव्या लागलेल्या आर्थिक दुष्परिणामांचा सामना करण्यासाठी एमएसएमई अर्थात सूक्ष्म, लघु आणि मध्यम उद्योगांना आर्थिक पाठबळ देण्यासाठी केंद्र सरकारने विविध उपक्रम हाती घेतले आहेत. इतर काही उपक्रमांसह यात खालील उपाययोजनांचा समावेश आहे:
- एमएसएमईना 20,000 कोटी रुपयांची सहाय्यक कर्जे मंजूर
- एमएसएमईसह इतर उद्योगांना आपत्कालीन कर्ज प्रवाह हमी योजनेतून  4.5 लाख कोटी रुपयांचे विना हमी कर्ज
- एमएसएमई निधीच्या माध्यमातून 50,000 कोटी रुपयांचे इक्विटी रोखे उभारणार
- कोविड-19 मुळे निर्माण झालेल्या परिस्थितीत विशेष प्रतिसाद म्हणून रिझर्व्ह बँकेकडून सिडबी अर्थात भारतीय लघु उद्योग विकास बँकेला कर्जे अथवा पुनःअर्थसहाय्य करण्यासाठी 15,000 कोटी रुपयांची विशेष पुन:अर्थसहाय्य योजना सुविधा
- सूक्ष्म अर्थसहाय्य संस्थांच्या माध्यमातून 25 लाख व्यक्तींना कर्ज हमी योजनेद्वारे कर्जपुरवठा
- बिगर-बँकिंग अर्थ सहाय्य कंपन्या / गृहनिर्माणासाठी अर्थसहाय्य देणाऱ्या कंपन्या /सूक्ष्म अर्थसहाय्य संस्था  यांच्यासाठी 30,000 कोटी रुपयांची विशेष तरलता योजना
- NBFCs किंवा MFIs यांच्या उत्तरदायित्वासाठी 90,000 कोटी रुपयांची अंशतःकर्ज हमी योजना 2.0
- नॉव्हेल कोरोना विषाणूच्या प्रसारामुळे करदात्यांना ज्या कठीण परिस्थितीचा सामना करावा लागत आहे त्याचा विचार करून केंद्र सरकारने एमएसएमईसह इतर उद्योगांसाठी करविषयक अनेक उपाययोजना सुरु केल्या आहेत. त्या खालीलप्रमाणे आहेत :
- करविषयक कायद्यांअंतर्गत विविध अनुपालन आणि वैधानिक कारवायांसाठीच्या कालमर्यादेत वाढ.
- प्रत्यक्ष कर विवाद से विश्वास कायद्याअंतर्गत घोषणापत्र भरण्याच्या तारखेला मुदतवाढ
- कॉर्पोरेट कर परतावे देणे
- आयकर कायद्यातील संबंधित सुधारणांच्या अंतर्गत वजावटीवर दावा सांगणाऱ्या पात्र स्टार्ट अप्स च्या समावेशाच्या कालमर्यादेत वाढ
- आयकराच्या विभाग VIA-B खाली वजावटीवर दावा सांगण्यासाठी विविध गुंतवणुकी करण्याच्या/देयके भरण्याच्या तारखेत मुदतवाढ
- विहित मुदतीनंतर कर भरणाऱ्यांना सामान्य परिस्थितीत व्याजापोटी भराव्या लागणाऱ्या 18% रकमेऐवजी सवलतीच्या दरातील व्याज
केंद्रीय सूक्ष्म, लघु आणि मध्यम उद्योग मंत्री नारायण राणे यांनी राज्यसभेत लिखित उत्तराद्वारे ही माहिती दिली.
संरक्षण मंत्रालय
भारत, मालदीव आणि श्रीलंका यांच्यात कोलंबो सिक्युरिटी कॉन्क्लेव्ह फोकस्ड ऑपरेशन यांचे आयोजन
नवी दिल्ली, 28 नोव्हेंबर 2021
भारत, मालदीव आणि श्रीलंका या तीनही देशांतील आघाडीच्या सागरी सुरक्षा संस्थांची पहिले'कोलंबो सुरक्षा कॉन्क्लेव्ह  फोकस्ड ऑपरेशन दिनांक 28 आणि 29 नोव्हेंबर 2021 रोजी भारतात आयोजित करण्यात आले आहे. यात भारतीय नौदल  मालदीव राष्ट्रीय सुरक्षा दल, आणि श्रीलंका नौदल या देशातील लढाऊ नौका आणि विमाने सहभागी होणार असून या तीनही देशांच्या दक्षिण भागातील अरबी समुद्राच्या व्यापक भूभागातील विशेष आर्थिक क्षेत्र संरक्षण कार्यावर विशेष लक्ष केंद्रित केले जाणार आहे.
यानिमित्ताने अशाच प्रकारचे त्रिस्तरीय टेबल टॉप कवाायती  आयएन,एमएनडीएफ आणि एसएन यांच्यात 14 आणि 15 जुलै 2011 रोजी आयोजित करण्यात आलेल्या होत्या याची आठवण व्हावी. हिंदी महासागरातील प्रदेशाची सागरी सुरक्षितता वाढविण्याच्या उपाययोजनांवर विचार विनिमय करण्यासाठी हे तीनही देश दिनांक 04 ऑगस्ट 2021रोजी झालेल्या कोलंबो सिक्युरिटी कॉन्क्लेव्ह या परीषदेच्या 5 व्या राष्ट्रीय सुरक्षा उपसल्लागारांच्या बैठकीत  सहभागी झाले होते .
कोलंबो सिक्युरिटी कॉन्क्लेव्ह फोकस्ड ऑपरेशन चा उद्देश हिंदी महासागर या महत्वाच्या प्रदेशाची सुरक्षितता वाढविणे, व्यावसायिक नौवहन सुरक्षित करणे, आंतरराष्ट्रीय व्यापार वृध्दिंगत करणे आणि सागरी क्षेत्रात वैध हालचाली करण्यास मान्यता देणे हे आहे.
ऑपरेशनवर लक्ष केंद्रित केल्याने महत्वाच्या समुद्री सुरक्षा एजन्सीजना समजून घेणे आणि त्यांची कार्यक्षमता वाढविण्यात मदत होईल आणि या क्षेत्रातील गुन्हे टाळणे आणि दडपून न ठेवता त्यावर सुलभ उपाययोजना करण्यास मदत होईल. यामुळे समुद्रात उद्भवणारे कठीण प्रसंग/ अपघात हाताळण्यासाठी केलेल्या एकत्रित कार्याची एकमेकांना माहिती देऊन आचरणाची पूर्ती करत संचालनातील समन्वयात वाढ होईल.
'सीएससी फोकस ऑपरेशन' चे हे आयोजन भारत, मालदीव आणि श्रीलंका यांच्यातील त्रिसंघटीत गहन क्षेत्रीय प्रतिबद्धतेचे उदाहरण असून त्यांच्या शांती आणि सुरक्षिततेला प्रोत्साहित देण्याच्या वचनबद्धतेवर त्याचा भर आहे.
G.Chippalkatti/S.Patgoankar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 268
जलशक्ती मंत्रालय
पाऊस आणि पूरस्थितीची संक्षिप्त माहिती
मध्य प्रदेश आणि राजस्थानमध्ये आज मुसळधार ते अतिमुसळधार पावसाची शक्यता
बिहारमधील16, आसाममधील 4, उत्तर प्रदेशातील 4 आणि आंध्र प्रदेश, झारखंड ओदिशा आणि पश्चिम बंगालमधील प्रत्येकी एक ठिकाणी पूरस्थिती गंभीर असून नद्या धोक्याच्या पातळीवरून वाहात आहेत आणि बिहारमध्ये 9, आसाममध्ये 9, उत्तर प्रदेशात 6, तेलंगणमध्ये 3, आंध्र प्रदेशात 2 आणि अरुणाचल प्रदेशात एक अशा 30 ठिकाणी सामान्य पूरस्थिती पेक्षा पाणी वाहात आहे. कर्नाटकमधील 13, मध्य प्रदेश आणि आंध्र प्रदेशातील प्रत्येकी 5, उत्तर प्रदेश, पश्चिम बंगाल, तमिळनाडू, तेलंगण आणि झारखंड येथील प्रत्येकी 3 आणि छत्तीसगड, गुजरात आणि ओदिशामधील प्रत्येकी 1 अशा 41 बंधारे आणि धरणांमध्ये जमा होणाऱ्या पाणीसाठ्याचा अंदाज वर्तवण्यात आला आहे. याबाबतचा तपशील http://cwc.gov.in/sites/default/files/cfcr-cwcdfb20082020_5.pdf. या लिंकवर उपलब्ध आहे.
कृष्णा आणि तुंगभद्रा आणि भीमा यांसारख्या तिच्या उपनद्या यांच्या पाणी पातळीत सावकाश वाढ होत राहाण्याची शक्यता आहे आणि त्यांच्या खोऱ्यातील बहुतेक धरणांमधून बऱ्याच मोठ्या प्रमाणात पाण्याचा विसर्ग केला जाण्याची शक्यता आहे. त्यामुळे महाराष्ट्रात सातारा, कोल्हापूर, कर्नाटकमध्ये बागलकोट, विजयपुरा, रायचूर, बेळगाव, तेलंगणमध्ये जोगुलंबा, गडवाल आणि नालगोंडा, आंध्र प्रदेशात कुर्नुल, गुंटुर आणि कृष्णा जिल्ह्यात बारकाईने लक्ष ठेवले जात आहे. वरील सर्व राज्ये आणि जिल्ह्यांमध्ये पुढील तीन ते चार दिवस अतिशय कडक दक्षता राखली जाणार आहे. धरणातून वाढणाऱ्या विसर्गावर बारकाईने लक्ष ठेवण्याची सूचना करण्यात आली आहे. या धरणांच्या प्रवाहक्षेत्रात असलेल्या भागांना आगाऊ सूचना देऊनच पाण्याचा विसर्ग करणे गरजेचे आहे.
या नद्यांवरील रेल्वे रुळ आणि रस्ते तसेच पूल यावर देखील बारीक लक्ष देण्याची गरज असून काही प्रसंग घडल्यास वाहतूक नियंत्रित करणे आवश्यक आहे. तसेच नद्यांच्या जवळ असलेल्या सखल भागातील मार्ग आणि रेल्वे रुळांवर देखील बारीक लक्ष ठेवण्याची गरज आहे. या जिल्ह्यांमध्ये मदत शिबिरांची उभारणी करत असताना सध्याच्या काळातील कोविड-19 ची स्थिती लक्षात घेऊन सर्व जिल्हा प्रशासनांनी प्रभावी उपाययोजना कराव्यात.
वाणिज्य आणि उदयोग मंत्रालय
देशातला कंटेनरचा तुटवडा झाला कमी
तत्पर आणि समन्वित दृष्टीकोनाची झाली मदत
कंटेनर उपलब्धता सुधारण्याच्या दृष्टीने कंटेनरचे देशात उत्पादन करण्याचे भारताचे उद्दिष्ट
नवी दिल्ली, 20 एप्रिल 2021
देशातला कंटेनरचा तुटवडा आता कमी झाला आहे. वाणिज्य आणि उद्योग मंत्रालयाच्या लॉजीस्टिक विभागाचे विशेष सचिव पवन अग्रवाल यांनी आज माध्यमांशी संवाद साधताना ही माहिती दिली. मार्च मध्ये 58% अतिरिक्त निर्यात हाताळण्यात आली. ही निर्यात मार्च 2019  पेक्षा 17-18 % जास्त असल्याची माहिती कंटेनर शिपिंग लाईन्स असोसिएशन,सीएसएलएने  दिल्याचे त्यांनी सांगितले. भारतीय निर्यात संस्था फेडरेशन,एफआयईओ आणि सीएसएलए यांच्या समवेत 15 एप्रिल 2021 ला घेतलेल्या आढाव्यात, समन्वित प्रयत्नामुळे, चहा, कॉफी, मसाले यांच्या निर्यातीसाठी दक्षिणेकडच्या बंदरामधला काहीसा तुटवडा वगळता, कंटेनरच्या टंचाईचा मुद्दा जवळ-जवळ सोडवण्यात आल्याचे एफआयईओने सांगितले.
शिपिंग कंपन्या आणि निर्यातदार यांच्यात घनिष्ठ समन्वय राखण्यात आला त्यामुळे परिस्थिती आणि आवश्यकता यांचे उत्तम आकलन करून दोन्ही बाजूनी उत्तम नियोजन केले.
मार्च 2021 मध्ये जागतिक कंटेनर निर्देशांक आधीच्या वर्षीपेक्षा 233% जास्त होता. भारतीय बंदरांना भेट देणाऱ्या जहाजात जागा उपलब्ध नसणे आणि विशिष्ट स्थाने विशेषतः पूर्व आफ्रिके मध्ये माल उशिराने उपलब्ध होणे याचा व्यापारावर परिणाम झाला. कोविड मुळे जगभरातल्या प्रमुख बंदरांवर झालेली गर्दी, भारतात आयात आणि निर्यात यातला मोठा असमतोल या घटकांचाही परिणाम झाला. गेल्या काही महिन्यात निर्यातदारांना जाणवणाऱ्या समस्या दूर करण्यासाठी उचलण्यात आलेली पावले अशी आहेत-
- शिपिंग कंपन्यांशी समन्वय साधत भारतातले रिक्त कंटेनर तातडीने उपलब्ध करण्यासाठी अभियान हाती घेण्यात आले.परिणामी 100,000 रिक्त कंटेनर उपलब्ध झाले.
- 2020 च्या सुरवातीला चीन हून येणाऱ्या जहाजांसाठी विलगीकरण काळ 14 दिवसांचा होता नौवहन, बंदरे आणि जलमार्ग आणि आरोग्य मंत्रालयाशी तपशीलवार चर्चेनंतर हा काळ 5-7 दिवसापर्यत कमी करण्यात आला. त्याचाही रिकामे कंटेनर उपलब्ध होण्यासाठी फायदा झाला.
- दावे कण्यात आले नाहीत असा माल मोकळा करण्यासाठी सीमाशुल्क विभागाशी समन्वय साधत विशेष अभियान सुरु करण्यात आले
- लॉजीस्टिक विभागाने रिकाम्या कंटेनरची मागणी लक्षात घेऊन शिपिंग कंपन्यांना पोहोचवली. त्याचा नियोजनासाठी फायदा झाला.
- शिपिंग कंपन्या आणि निर्यातदार यांच्यातला समन्वय अधिक घनिष्ठ करण्यात आला. मोठ्या जहाजांना प्राधान्य देण्यासाठी बंदरांना सुचवण्यात आले. ज्यामुळे जेव्हा टंचाई जाणवेल तेव्हा त्यांचा उपयोग करता येईल.
- मार्च ते मे 2020 या काळात भारतीय रेल्वेने रिकामे कंटेनरची मोफत ने-आण केली. एप्रिल 2021 पासून बंदरे ते अंतर्गत भूप्रदेश यासासाठी रिकामे कंटेनरच्या वाहतूक दरात 50 % कपात करण्यात आली. सुवेज कालव्यात मार्च 2021 मध्ये वाहतुकीसाठी निर्माण झालेला अडथळा यामुळेही जागतिक व्यापारावर गंभीर परिणाम झाला. परिस्थिती वर तत्पर तोडगा काढण्यासाठी आणि परिणाम कमी करण्यासाठी सरकारने 26 मार्च 2021 ला चार सूत्री आराखडा आणला. कंटेनर उपलब्धता सुधारण्याच्या दृष्टीने कंटेनरचे देशात उत्पादन करण्याचे उद्दिष्ट भारताने ठेवले आहे. कॉन्कोरने भेल आणि ब्रेथवेट कंपनीला 2000 कंटेनरची तयार करण्याची ऑर्डर आधीच दिली आहे.Jaydevi PS/N.Chitale/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 161
आरोग्य आणि कुटुंब कल्याण मंत्रालय
गेल्या 24 तासात लसींच्या सुमारे 30 लाख मात्रा देण्यात आल्या, देशात एकूण लसीकरण 9 कोटींच्या वर
जागतिक स्तरावर, दररोज सरासरी 34 लाखांपेक्षा जास्त मात्रा देऊन भारत आघाडीवर आहे
जागतिक महामारीविरूद्ध सामूहिक आणि सहकार्यात्मक लढ्यात यावर्षी 16 जानेवारी रोजी सुरू करण्यात आलेल्या जगातील सर्वात मोठ्या लसीकरण मोहिमे अंतर्गत भारताने एक महत्त्वाचा टप्पा पार केला आहे. देशभरात आतापर्यंत एकूण लसीकरण मात्रांची संख्या आज 9 कोटींच्या पुढे गेली आहे.
आज सकाळी 7 वाजेपर्यंत मिळालेल्या अहवालानुसार आतापर्यन्त एकूण 13,77,304 सत्रांद्वारे 9,01,98,673 लसींच्या मात्रा देण्यात आल्या आहेत .
जागतिक स्तरावर दररोज दिल्या जाणाऱ्या मात्रांच्या बाबतीत भारत सरासरी 34,30,502 मात्रा देऊन अव्वल स्थानावर आहे.
भारतात दररोज नवीन रुग्णांची संख्या वाढतच आहे. गेल्या 24 तासांत 1,26,789 नवीन रुग्णांची नोंद झाली.
महाराष्ट्र, छत्तीसगड, कर्नाटक, उत्तर प्रदेश, दिल्ली, मध्य प्रदेश, तामिळनाडू, गुजरात, केरळ, पंजाब या दहा राज्यांत कोविड रुग्णांच्या दैनंदिन नवीन संख्येत वाढ दिसून येत आहे. या 10 राज्यांमधील नवीन रुग्णांपैकी 84.21% रुग्ण या 10 राज्यात आहेत.
महाराष्ट्रात सर्वाधिक 59,907 नवीन रुग्ण आढळले आहेत. त्याखालोखाल छत्तीसगडमध्ये 10,310 आणि कर्नाटकात 6,976 नवीन रुग्णांची नोंद झाली आहे.
मार्च आणि एप्रिल 2021 च्या पहिल्या सात दिवसात राज्य / केंद्रशासित प्रदेशांच्या साप्ताहिक सकारात्मकतेच्या दराची तुलना खालील आलेखात दाखवली आहे. याच काळात राष्ट्रीय साप्ताहिक सकारात्मकता दर 6.21% वाढून 2.19% वरून 8.40% वर गेला आहे.
भारताचे एकूण सक्रिय रुग्णसंख्या 9,10,319 वर पोहोचली आहे. ही संख्या देशातील एकूण बाधित रुग्णांच्या 7.04% आहे. गेल्या 24 तासांत एकूण सक्रिय रुग्णामधून 66,846 रुग्णांची नोंद झाली आहे.
महाराष्ट्र, छत्तीसगड, कर्नाटक, उत्तर प्रदेश आणि केरळमध्ये देशातील एकूण सक्रिय रुग्णांपैकी 74.13% रुग्ण आहेत. देशातील एकूण सक्रिय रुग्णांपैकी 55.26% रुग्ण एकट्या महाराष्ट्रात आहेत.
भारतात बरे झालेल्या रुग्णांची एकूण संख्या आज 1,18,51,393 इतकी आहे. रुग्ण बरे होण्याचा राष्ट्रीय दर 91.67% आहे.
गेल्या 24 तासात 59,258 रुग्ण बरे झाले.
गेल्या 24 तासांत 685 मृत्यूची नोंद झाली.
नवीन मृत्यूंपैकी 87.59% मृत्यू दहा राज्यांमधील आहेत. महाराष्ट्रात सर्वाधिक 322 मृत्यू झाले आहेत . पंजाबमध्ये 62 मृत्यू झाले आहेत.
राष्ट्रपती कार्यालय
भारताच्या राष्ट्रपतींनी मगहर येथे संत कबीर यांना वाहिली आदरांजली, 'संत कबीर अकादमी आणि संशोधन केंद्राचे' उद्घाटन तसेच 'स्वदेश दर्शन योजनेचा' केला प्रारंभ
भारताचे राष्ट्रपती रामनाथ कोविंद यांनी आज  उत्तरप्रदेशात मगहर येथे कबीर चौरा धाममध्ये संत कबीर यांना आदरांजली वाहिली. 'संत कबीर अकादमी आणि संशोधन केंद्राचे' उद्घाटन तसेच 'स्वदेश दर्शन योजनेचा' प्रारंभही त्यांनी केला.
पंतप्रधान नरेंद्र मोदी यांनी चार वर्षांपूर्वी भूमिपूजन केलेल्या संत कबीर अकादमी आणि संशोधन केंद्राचे उद्घाटन करताना कृतार्थ वाटत असल्याची भावना यावेळी राष्ट्रपतींनी व्यक्त केली.
"संत कबीरांचा जन्म एका गरीब आणि वंचित कुटुंबात होऊनही त्यांनी त्या परिस्थितीला आपली दुर्बलता कदापि मानले नाही, उलट त्या स्थितीला त्यांनी शक्ती मानले आणि वाटचाल केली", असे प्रतिपादन राष्ट्रपतींनी यावेळी केले. "संत कबीर यांना पुस्तकी ज्ञान मिळाले नसले तरी, संतसज्जनांच्या सहवासातून त्यांनी अनुभवजन्य ज्ञान मिळवले. त्या ज्ञानाचे स्वतः प्रयोग करून खात्री पटल्यावर ते आत्मसात करून मगच ते लोकांपर्यंत पोहोचवत असत. म्हणूनच आजही त्यांनी दिलेली शिकवण बहुजनांना आणि अभिजनांनाही तितकीच भावते", असेही राष्ट्रपती म्हणाले.
"संत कबीरांनी समाजाला समानता आणि सुसंवादाची वाट दाखवली. दिखाऊपणा/दांभिकता आणि भेदभाव नष्ट करण्यासाठी त्यांनी पुढाकार घेतला. ते गृहस्थाश्रमातही संतांप्रमाणे जगले. समाजातील सर्वात दुर्बल घटकांप्रती करुणा आणि सहानुभूती असल्याशिवाय मानवतेची जपणूक होणार नाही, यावर त्यांचा भर असे. असहाय्य लोकांना मदत केल्याविना समाजात सुसंवाद आणि सौहार्द नांदू शकणार नाही, अशी त्यांची शिकवण होती", असे राष्ट्रपती म्हणाले.
संत कबीरांचे संपूर्ण आयुष्य म्हणजे मानवता धर्माचे उत्कृष्ट उदाहरण आहे, असे राष्ट्रपती म्हणाले. त्यांच्या निर्वाणातही सामाजिक सद्भावाचा आणि ऐक्याचा संदेश दिसून येतो. त्यांची समाधी आणि मझार दोन्ही एकाच ठिकाणी असून, हे सामाजिक ऐक्यचेच उदाहरण होय, असे राष्ट्रपतींनी सांगितले.
"संत, गुरु, आणि समाजसुधारक यांनी वेळोवेळी समाजातील दुर्विचार आणि दुष्प्रवृत्ती यांचा नाश करण्याचे मोठे काम केले, हे भारताचे सद्भाग्यच असल्याची भावनाही राष्ट्रपतींनी व्यक्त केली. समाजाने ज्यांची शिकवण मनापासून स्वीकारली अशा संतांच्या मांदियाळीमध्ये संत कबीर यांना अढळ स्थान आहे", असेही राष्ट्रपती म्हणाले.
मा. राष्ट्रपतींचे भाषण वाचण्यासाठी कृपया येथे क्लिक करावे.
विज्ञान आणि तंत्रज्ञान मंत्रालय
प्राध्यापिका नीना गुप्ता यांचा युवा गणितज्ञासाठीच्या रामानुजन पुरस्काराने गौरव
नवी दिल्ली, 22 फेब्रुवारी 2022
कोलकाता येथील भारतीय सांख्यिकी संस्थेतील प्राध्यापिका नीना गुप्ता यांना आज 22 फेब्रुवारी 2022 ला झालेल्या आभासी समारंभात वर्ष 2021चा युवा गणितज्ञासाठीचा रामानुजन पुरस्कार प्रदान करण्यात आला. अफाइन अल्जेब्रिक जॉमेट्री आणि कम्युटेटिव्ह अल्जेब्रा या विषयांतील उल्लेखनीय कार्याबद्दल त्यांना हा पुरस्कार देण्यात आला आहे.
सचिव आणि विभागातर्फे गुप्ता यांचे अभिनंदन करताना विज्ञान आणि तंत्रज्ञान विभागाच्या आंतरराष्ट्रीय सहकार्य विभागाचे प्रमुख संजीव वर्शनी म्हणाले की महिला संशोधकाला दिलेल्या या पुरस्कारामुळे जगभरातील महिला संशोधकांना गणित हा विषय त्यांचे करियर म्हणून निवडण्यास प्रोत्साहन मिळेल.
आयसीटीपी अर्थात आंतरराष्ट्रीय थीऑरॉटीकल फिजिक्स केंद्र आणि आंतरराष्ट्रीय गणित युनियन आणि भारत सरकारच्या विज्ञान आणि तंत्रज्ञान विभागाच्या संयुक्त विद्यमाने प्रायोजित हा पुरस्कार दर वर्षी विकसनशील देशातील संशोधकाला देण्यात येतो.
विकसनशील देशामध्ये उल्लेखनीय संशोधन कार्य करणाऱ्या 45 वर्षांहून कमी वय असलेल्या तरुण गणितज्ञाला हा पुरस्कार दिला जातो.
अल्जेब्रिक जॉमेट्री या विषयातील मुलभूत समस्या असलेल्या झरीस्की कॅन्सलेशन या समस्येची उकल करणाऱ्या प्राध्यापिका नीना गुप्ता यांनी शोधलेल्या उत्तराने त्यांना 2014 या वर्षीचा भारतीय राष्ट्रीय विज्ञान अकादमीचा युवा शास्त्रज्ञ पुरस्कार मिळवून दिला होता.S.Patil/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 138
राष्ट्रपती कार्यालय
मालदीवच्या स्थिर आणि समृद्ध लोकशाहीला भारताचा सदैव पाठिंबा, मालदीवच्या राष्ट्रपतींच्या स्वागत सोहळ्यात राष्ट्रपती कोविंद यांची ग्वाही
नवी दिल्ली, 17 डिसेंबर 2018
मालदीवचे राष्ट्रपती इब्राहिम मोहम्मद सोलीह यांच्या सन्मानार्थ राष्ट्रपती राम नाथ कोविंद यांनी राष्ट्रपती भवनात स्वागत सोहळा आयोजित केला होता. सोलीह यांचे स्वागत करतांना सोलीह यांनी आपल्या पहिल्या परदेश दौऱ्यासाठी भारताची निवड करणे हे आमच्यासाठी गौरवास्पद आहे असे राष्ट्रपती कोविंद यावेळी म्हणाले. मालदीवशी असलेल्या संबंधांना भारत अतिशय महत्व देत असून मालदीवच्या प्रगतीमध्ये भारत एक भागीदार म्हणून सदैव साथ देईल अशी ग्वाही राष्ट्रपतींनी यावेळी केली.
भारत आणि मालदीवमधले द्विपक्षीय संबंध दृढ करण्यासोबतच आपण जागतिक मुद्यांवरही भागीदारी विकसित करायला हवी असे राष्ट्रपती म्हणाले. हवामान बदलासारखे प्रश्न प्राधान्याने हाताळण्याची गरज असून मालदीवसारख्या छोट्या बेटांच्या देशांवर या संकटाचा सर्वात जास्त परिणाम होऊ शकतो याची आम्हाला जाणीव आहे. आतंरराष्ट्रीय सौर सहकार्यातून हवामान बदलाचा सामना करण्यासाठी भारताने पुढाकार घेतला आहे. मालदीव देशानेही या सौर संघटनेत सहभाग घ्यावा आणि भारताच्या प्रयत्नांना अधिक बळ द्यावे असे आवाहन राष्ट्रपतींनी केले.
समृद्ध, स्थिर आणि शांत अशी लोकशाही व्यवस्था मालदीवमधे निर्माण व्हावी अशी भारताची इच्छा आहे. मालदीवच्या जनतेने लोकशाही सरकार निवडून देत या मार्गाने प्रवास सुरु केला आहे. या प्रवासात भारत एक सच्चा मित्र म्हणून सदैव सोबत राहील असे आश्वासन राष्ट्रपतींनी दिले.
B.Gokhale/R.Aghor/P.Malandkar
(Visitor Counter : 68
जलशक्ती मंत्रालय
कोणीही वंचित राहणार नाही’ हे सुनिश्चित करण्यासाठी 90% पेक्षा जास्त व्याप्ती असलेल्या खेड्यांमध्ये नळ जोडण्यांना प्राधान्य देण्याची केंद्र सरकारची राज्य / केंद्र शासित प्रदेशांना सूचना
जलशक्ती मंत्रालयाच्या पेयजल व स्वच्छता विभागाच्या  राष्ट्रीय जल जीवन मिशन  ने राज्ये / केंद्रशासित प्रदेशांना 90% पेक्षा जास्त नळजोडण्या देण्यात आलेल्या खेड्यांमधील उर्वरित कुटुंबांना प्राधान्याने नळ जोडणी देण्याची सूचना केली आहे. समानता आणि सर्वसमावेशकतेच्या तत्त्वानुसार जल जीवन मिशन  अंतर्गत गावातील ‘सर्व कुटुंबाना’ नळाद्वारे पेयजल उपलब्ध करुन देण्याची विनंती राज्यांना करण्यात आली आहे. जल जीवन मिशन अंतर्गत, प्रत्येक ग्रामीण कुटुंबाला नियमित आणि दीर्घ मुदतीच्या आधारे विहित गुणवत्तेचा नळाद्वारे पुरेसा पाणी पुरवठा करायचा आहे. आणि “कोणीही वंचित राहणार नाही” याची काळजी घ्यायची आहे. प्रत्येक गावाला ‘हर घर जल’ गाव बनवणे हे ध्येय असल्याची आठवण यावेळी करून देण्यात आली. कारण यातून समानतेचा आणि सर्वसमावेशकतेचा दृष्टीकोन दिसून येतो. तसेच या घरांमध्ये नळजोडणी दिल्यामुळे राज्ये / केंद्रशासित प्रदेशामध्ये ‘हर घर जल’ गावांची संख्याही सुधारेल.
राज्ये / केंद्रशासित प्रदेशांनी दिलेल्या माहितीनुसार, देशात 21,000 हून अधिक गावे आहेत जिथे उर्वरित 10% घरांना अद्याप घरगुती नळ जोडण्या दिलेल्या नाहीत . विद्यमान पेयजल पुरवठा प्रणालीचे विस्ताराचे काम हाती घेऊन या घरांना सहजपणे नळ जोडण्या देण्याला प्राधान्य दिले जाऊ शकते आणि या महिन्याच्या अखेरीस या 100% उद्दिष्टाची पूर्ती सुनिश्चित होऊ शकते. या प्रश्नी नियमितपणे आढावा घेतला जाईल.
पंतप्रधान कार्यालय
महाराष्ट्रात नाशिक येथे झालेल्या बस दुर्घटनेबाबत पंतप्रधानांनी दुःख व्यक्त केले
पंतप्रधान राष्ट्रीय मदत निधीमधून सानुग्रह अनुदान घोषित
पंतप्रधान नरेंद्र मोदी यांनी महाराष्ट्रात नाशिक येथे झालेल्या बस दुर्घटनेबद्दल शोक व्यक्त केला आहे. या अपघातात जखमी झालेल्यांच्या प्रकृतीत लवकरात लवकर सुधारणा व्हावी, असं पंतप्रधानांनी म्हटलं आहे.
पंतप्रधान राष्ट्रीय मदत निधी  मधून बस अपघातातील मृतांच्या कुटुंबियांना 2 लाख रुपये आणि जखमींना 50,000 रुपयांची सानुग्रह अनुदानाची घोषणाही पंतप्रधानांनी केली आहे
पंतप्रधानांनी ट्विट केले आहे :
"नाशिक येथील बस दुर्घटनेने अतिशय दुःख झाले आहे. या दुर्घटनेत मरण पावलेल्यांच्या कुटुंबियांच्या दुःखात मी सहभागी आहे. या अपघातात जखमी झालेल्यांच्या प्रकृतीत लवकरात लवकर सुधारणा होवो, स्थानिक प्रशासन बाधितांना शक्य ती सर्व मदत करत आहे: PM @narendramodi"
"नाशिक येथे बसला आग लागल्याने झालेल्या अपघातातल्या मृतांच्या कुटुंबियांना 2 लाख रुपये आणि जखमींना 50,000 रुपये सानुग्रह अनुदान दिले जाईल."